# 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-3.1 ΚΑΤΑΡΤΙΣΗ, ΕΓΚΡΙΣΗ & ΠΑΡΑΚΟΛΟΥΘΗΣΗ

ΣΤΡΑΤΗΓΙΚΟΥ ΣΧΕΔΙΑΣΜΟΥ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170389380)

[2. ΒΗΜΑΤΑ ΥΛΟΠΟΙΗΣΗΣ 3](#_Toc170389381)

[3. ΧΡΟΝΟΔΙΑΓΡΑΜΜΑ 6](#_Toc170389382)

[4. ΣΧΕΤΙΚΑ ΕΓΓΡΑΦΑ 6](#_Toc170389383)

[5. ΑΡΧΕΙΑ 6](#_Toc170389384)

[6. ΥΠΕΥΘΥΝΟΤΗΤΕΣ 6](#_Toc170389385)

[7. ΕΠΕΞΗΓΗΣΕΙΣ 6](#_Toc170389386)

[8. ΟΔΗΓΙΕΣ ΕΡΓΑΣΙΑΣ 6](#_Toc170389387)

[9. ΔΙΑΓΡΑΜΜΑ ΡΟΗΣ 7](#_Toc170389388)

# ΣΚΟΠΟΣ

Η Διαδικασία καθορίζει τον τρόπο με τον οποίο καταρτίζεται, διαμορφώνεται, παρακολουθείται και επικαιροποιείται το Στρατηγικό Σχέδιο του ΓΠΑ.

# ΒΗΜΑΤΑ ΥΛΟΠΟΙΗΣΗΣ

**2.1 Αποτύπωση υφιστάμενης κατάστασης – Ανάλυση εσωτερικού και εξωτερικού περιβάλλοντος – Αξιολόγηση δεδομένων – Σύνταξη πρότασης Στρατηγικού Σχεδίου**

ΥΠΕΥΘΥΝΟΣ: Μονάδα Στρατηγικού Σχεδιασμού

ΑΡΧΕΙΑ: Αναπτυξιακά Σχέδια Σχολών (Έντυπο Ε.3.1-01), Πρόταση Αναπτυξιακού Σχεδίου ΠΑΚΕΚ, Πρόταση Σχεδίου Ψηφιακού Μετασχηματισμού, Πρόταση Σχεδίου Ισότιμης Πρόσβασης Ατόμων με Αναπηρία και Ατόμων με Ειδικές Ανάγκες, Πρόταση Σχεδίου Βιώσιμης και Αειφόρου Ανάπτυξης, Προτάσεις Επιτροπής Ερευνών, Πρόταση Αναπτυξιακού Σχεδίου ΚΕΔΙΒΙΜ, Πρόταση Σχεδίου ΜΟΔΙΠ για την Διασφάλιση της Ποιότητας, Πρόταση Στρατηγικού Σχεδίου (Έντυπο Ε.3.1-02)

ΠΕΡΙΓΡΑΦΗ:

Η Μονάδα Στρατηγικού Σχεδιασμού του Ιδρύματος συλλέγει και αναλύει: α) όλα τα δεδομένα που σχετίζονται με την εσωτερική λειτουργία και το παραγόμενο έργο του Ιδρύματος, β) τις εκθέσεις, τα δεδομένα και τους δείκτες που κοινοποιεί η ΕΘΑΑΕ και γ) τα δεδομένα που αφορούν στο εθνικό και ευρωπαϊκό περιβάλλον της Τριτοβάθμιας Εκπαίδευσης.

Η Μονάδα Στρατηγικού Σχεδιασμού αναγνωρίζει και καταγράφει τα κρίσιμα θέματα που προέρχονται από εξωτερικούς παράγοντες (αλλαγές στο θεσμικό πλαίσιο, πρόοδος τεχνολογίας, ανταγωνισμός, επιστημονικές κατευθύνσεις, τάσεις της αγοράς κλπ.) ή εσωτερικούς παράγοντες (αξίες, κουλτούρα, τεχνογνωσία, απόδοση, πλεονεκτήματα και αδυναμίες κ.λπ.). Τα δεδομένα που συνάγονται αποτυπώνονται στο Στρατηγικό Σχέδιο και εντάσσονται σε 4 βασικές κατηγορίες: πλεονεκτήματα, αδυναμίες (εσωτερικοί παράγοντες), ευκαιρίες, απειλές (εξωτερικοί παράγοντες) [SWOT], με ανάλυση PESTEL εφόσον απαιτείται (Πολιτικό, Οικονομικό, Κοινωνικό, Τεχνολογικό, Περιβαλλοντικό και Θεσμικό περιβάλλον).

Στο πλαίσιο αυτό, γίνεται διερεύνηση:

* των ευκαιριών που αφορούν στην ακαδημαϊκή, ερευνητική και λειτουργική δραστηριότητα του Ιδρύματος, καθώς και του ευρύτερου ακαδημαϊκού και ερευνητικού περιβάλλοντος
* των κινδύνων που αφορούν στην λειτουργία του Ιδρύματος και στην εφαρμογή του ΕΣΔΠ.

Για την καταγραφή των υφιστάμενων συνθηκών στον χώρο της ακαδημαϊκής εκπαίδευσης και έρευνας αντλούνται στοιχεία από: ΕΛΣΤΑΤ, ΕΘΑΑΕ, Eurostat, ΕΧΑΕ (Ευρωπαϊκό Χώρο Τριτοβάθμιας Εκπαίδευσης), ΕΧΕ (Ευρωπαϊκό Χώρο Έρευνας), ΓΓΕΚ (Γενική Γραμματεία Έρευνας και Καινοτομίας) κ.λπ..

Η Μονάδα Στρατηγικού Σχεδιασμού συλλέγει και λαμβάνει υπόψη τα ακόλουθα σχέδια και τις προτάσεις από τις ακαδημαϊκές, ερευνητικές και διοικητικές μονάδες του Ιδρύματος:

* Αναπτυξιακά Σχέδια Σχολών
* Πρόταση Αναπτυξιακού Σχεδίου ΠΑΚΕΚ
* Πρόταση Σχεδίου Ψηφιακού Μετασχηματισμού
* Πρόταση Σχεδίου Ισότιμης Πρόσβασης Ατόμων με Αναπηρία και Ατόμων με Ειδικές Ανάγκες
* Πρόταση Σχεδίου Βιώσιμης και Αειφόρου Ανάπτυξης
* Προτάσεις Επιτροπής Ερευνών
* Πρόταση Αναπτυξιακού Σχεδίου ΚΕΔΙΒΙΜ
* Πρόταση Σχεδίου ΜΟΔΙΠ για την Διασφάλιση της Ποιότητας
* Οποιαδήποτε επιπλέον δεδομένα κρίνονται αναγκαία και συνεισφέρουν στην κατάρτιση της πρότασης Στρατηγικού Σχεδίου.

Επιπλέον η ΜΣΣ-ΓΠΑ λαμβάνει υπόψη τα διαθέσιμα χρηματοδοτικά εργαλεία, τις κατευθύνσεις της ΕΘΑΑΕ και την ισχύουσα νομοθεσία, προκειμένου να συντάξει την πρόταση Στρατηγικού Σχεδίου.

**2.2 Διαβούλευση επί της Πρότασης Στρατηγικού Σχεδίου – Έγκριση Στρατηγικού Σχεδίου**

ΥΠΕΥΘΥΝΟΣ: Μονάδα Στρατηγικού Σχεδιασμού, Διοίκηση ΓΠΑ, Κοσμητείες Σχολών

ΑΡΧΕΙΑ: Πρόταση Στρατηγικού Σχεδίου (Έντυπο Ε.3.1-02), Γνώμη Συγκλήτου, Γνώμη Κοσμητειών, Εισήγηση Πρύτανη, Στρατηγικό Σχέδιο ΓΠΑ

ΠΕΡΙΓΡΑΦΗ:

Η ΜΣΣ-ΓΠΑ διαβιβάζει την πρόταση Στρατηγικού Σχεδίου στην Σύγκλητο και στις Κοσμητείες των Σχολών, προκειμένου να εκφέρουν γνώμη επί της πρότασης, κατά το μέρος που αφορά κάθε Σχολή. Η γνώμη της Συγκλήτου και των Σχολών διαβιβάζεται στο Συμβούλιο Διοίκησης.

Ο Πρύτανης του ΓΠΑ συντάσσει σχετική εισήγηση επί της πρότασης Στρατηγικού Σχεδίου την οποία και καταθέτει στο Συμβούλιο Διοίκησης.

Η γνώμη της Συγκλήτου και των Σχολών κοινοποιείται στην Μονάδα Στρατηγικού Σχεδιασμού.

Το Συμβούλιο Διοίκησης, αφού λάβει υπόψη την εισήγηση του Πρύτανη, την πρόταση Στρατηγικού Σχεδίου της ΜΣΣ-ΓΠΑ, την γνώμη της Συγκλήτου και τις γνώμες των Κοσμητειών επί της πρότασης Στρατηγικού Σχεδίου για θέματα που αφορούν εκάστη Σχολή, αποφασίζει σχετικά με την έγκριση του Στρατηγικού Σχεδίου του ΓΠΑ.

Μετά την έγκρισή του από το Συμβούλιο Διοίκησης του ΓΠΑ, το Στρατηγικό Σχέδιο επικοινωνείται με μέριμνα της Μονάδας Στρατηγικού Σχεδιασμού στις Ακαδημαϊκές και Διοικητικές Μονάδες του Ιδρύματος προς υλοποίηση.

**2.3 Παρακολούθηση Στρατηγικού Σχεδίου**

ΥΠΕΥΘΥΝΟΣ: Πρύτανης, Συμβούλιο Διοίκησης, Μονάδα Στρατηγικού Σχεδιασμού

ΑΡΧΕΙΑ: Στρατηγικό Σχέδιο ΓΠΑ

ΠΕΡΙΓΡΑΦΗ: Η υλοποίηση του Στρατηγικού Σχεδίου πραγματοποιείται μέσω της Ετήσιας Στοχοθεσίας του Ιδρύματος και της Διαδικασίας Δ.3.2.

**2.4 Αναθεώρηση Στρατηγικού Σχεδίου**

ΥΠΕΥΘΥΝΟΣ: Πρύτανης, Συμβούλιο Διοίκησης, Μονάδα Στρατηγικού Σχεδιασμού

ΑΡΧΕΙΑ: Στρατηγικό Σχέδιο ΓΠΑ

ΠΕΡΙΓΡΑΦΗ:

Το Στρατηγικό Σχέδιο καταρτίζεται έχοντας συγκεκριμένο χρονικό ορίζοντα υλοποίησης, ενώ αναπροσαρμόζεται και επικαιροποιείται σε τακτά χρονικά διαστήματα, ώστε να ληφθούν υπόψη οι σημαντικές αλλαγές του εσωτερικού ή εξωτερικού περιβάλλοντος και οι νέες ανάγκες που μπορεί να έχουν προκύψει, οι μεταβολές στην εθνική στρατηγική για την ανώτατη εκπαίδευση και στην εθνική στρατηγική για την έρευνα και την καινοτομία, καθώς και οι εξελίξεις στην ανώτατη εκπαίδευση στον ευρωπαϊκό και διεθνή χώρο.

Με την διαπίστωση της αναγκαιότητας για αναθεώρηση του Στρατηγικού Σχεδίου:

* Η ΜΣΣ συντάσσει αιτιολογημένη πρόταση αναθεώρησης του Στρατηγικού Σχεδίου.
* Ο Πρύτανης συντάσσει την σχετική εισήγηση προς το Συμβούλιο Διοίκησης.
* Το Συμβούλιο Διοίκησης αποφασίζει για την έγκριση του αναθεωρημένου Στρατηγικού Σχεδίου.
* Το αναθεωρημένο Στρατηγικό Σχέδιο επικοινωνείται με μέριμνα της Μονάδας Στρατηγικού Σχεδιασμού στις Ακαδημαϊκές και Διοικητικές Μονάδες του Ιδρύματος προς υλοποίηση.

# ΧΡΟΝΟΔΙΑΓΡΑΜΜΑ

Το Στρατηγικό Σχέδιο εκπονείται με ορίζοντα τουλάχιστον 4ετίας, αξιολογείται σε ετήσια βάση και αναθεωρείται ανάλογα.

# ΣΧΕΤΙΚΑ ΕΓΓΡΑΦΑ

* Ν. 4957/12-07-2022
* Πρότυπα ΕΘΑΑΕ

# ΑΡΧΕΙΑ

|  |  |  |  |  |  |
| --- | --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **Ε.3.1-01** | Αναπτυξιακό Σχέδιο Σχολής | **✓** | **✓** | Επ’ άπειρον | Μονάδα Στρατηγικού Σχεδιασμού |
| **Ε.3.1-02** | Στρατηγικό Σχέδιο | **✓** | **✓** | Επ’ άπειρον | Μονάδα Στρατηγικού Σχεδιασμού |

# ΥΠΕΥΘΥΝΟΤΗΤΕΣ

6.1 Η ΜΣΣ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Δεν υπάρχουν επεξηγήσεις στην παρούσα Διαδικασία.

# ΟΔΗΓΙΕΣ ΕΡΓΑΣΙΑΣ

# 

# ΔΙΑΓΡΑΜΜΑ ΡΟΗΣ

